Frans

Frans er et nederlandsk, skandinavisk og finsk mannsnavn med opprinnelse i det senlatinske navnet Franciscus som betød «franskmann».

Frans har norsk, svensk og finsk navnedag 4. oktober, som også er katolsk helgendag for Frans av Assisi.

Etymologi
Frans er en nederlandsk, skandinavisk og finsk form av det tyske navnet Franz, som er en kortform av Franziskus, den tyske skrivemåten av Franciscus. Det senlatinske navnet Franciscus oppstod som en latinsk form av Franko, et gammelhøytysk navn som betød «franker». Stammenavnet til frankerne oppstod fra germanske franka, «modig». Det fikk senere også betydningen «fri».

Utbredelse
Frans er kjent i Norge fra 1600-tallet, og har vært mest brukt i Oppland.

|}

Kjente personer med navnet
Personene i listen er ordnet kronologisk etter fødselsår.
 Frans av Assisi (1182–1226), italiensk helgenerklært ordensgrunnlegger
 Frans Hals (1580–1666), nederlandsk maler 
 Frans Michael Franzén (1772–1847), finsk-svensk dikter
 Frans Josef I av Østerrike (1830–1916), keiser av Østerrike og konge av Ungarn
 Frans Eemil Sillanpää (1888–1964), finsk forfatter og nobelprisvinner
 Frans G. Bengtsson (1894–1954), svensk poet og forfatter
 Frans Wildenhain (1905–1980), tysk keramiker
 Frans Kaisiepo (1921–1979), indonesisk frihetshelt
 Frans Widerberg (f. 1934), norsk maler og grafiker
 Frans (f. 1936), pave i den katolske kirke
 Frans de Waal (f. 1948), nederlandsk primatolog
 Frans Lanting (f. 1951), nederlandsk fotograf
 Frans-Arne Stylegar (f. 1969), norsk arkeolog
 Frans Nielsen (f. 1984), dansk ishockeyspiller
 Frans Jeppsson-Wall (f. 1998), svensk vokalist

Annen bruk av navnet
 Fillefrans, et uttrykk som beskriver en fillete person. Brukes også som et kallenavn for jerv, etter omskrivning av tyske Vielfraß.

Referanser

Eksterne lenker

Mannsnavn